ОШ „ЖАРКО ЗРЕЊАНИН“

НОВИ САД

БРОЈ: 48

ДАНА: .24.01.2024

На основу чл. 99. став 3), члана 109. став 3) и 119. став 1. тачка 1) а у вези са чланом 83. став 9,10 Закона о основама система обра­зо­вања и васпитања („Службени гласник РС“, број 88/17, 87/2019, 6/2020,129/2021, 92/2023 ) и члана 37. Стату­та Основне школе „Жарко Зрењанин“ у Новом Саду (у даљем тексту: Школа), а на основу смерница за употребу мобилног телефона, електронског уређаја и другог средства у доуниверзитетском образовању, које је донео Завод за вредновање квалитета образовања и васпитања, Школски одбор Основне школе „Жарко Зрењанин“, на седници одржаној 24.01.2024. године, донео је

**П Р А В И Л Н И К**

**О У П О Т Р Е Б И МОБИЛНИХ ТЕЛЕФОНА , ЕЛЕКТРОНСКОГ УРЕЂАЈА И ДРУГОГ СРЕДСТВА КОМУНИКАЦИЈЕ У**

**ОШ „ЖАРКО ЗРЕЊАНИН“**

**I ОСНОВНЕ ОДРЕДБЕ**

**Члан 1.**

Овим правилником се уређује употреба мобилних телефона, електронских уређаја и других средстава комуникације од стране ученика, родитеља ученика односно других законских заступника ученика (у даљем тексту: родитељи) запослених, и трећих лица у Школи.

**Члан 2.**

Поштовањем овог Правилника обезбеђује се успешно одвијање образовно-васпитног рада Школе, кроз примену дигиталних уређаја у форми планираног, континуираног и интегрисаног скупа образовних активности којим управља наставник, креира безбедно образовно-васпитно окружења и доприноси изградњи дигиталних компетенција .

**Члан 3.**

Поједини појмови у смислу овог Правилника имају следеће значење:

1. **ДИГИТАЛНА КОМПЕТЕНЦИЈА**

Представља скуп знања, вештина, ставова и вредности које омогућавају самостално и безбедно коришћење дигиталне технологије у различитим контекстима( комуникација, учење, активно учешће у друштву, итд) Дигитална компетенција је сложена и надограђује се на сет постојећих компетенција ( језичка, математичка). Такође, не може се свести на овладавање техничким аспектима коришћења дигиталних уређаја већ укључује и когнитивне и социо-емоционалне вештине.

1. **ДИГИТАЛНИ УРЕЂАЈ**

Означава рачуинар, лаптоп, таблет, паметни мобилни телефон, технологију која се може носити ( као што су паметни сатови и слушалице)

1. **ЛИЧНИ ДИГИТАЛНИ УРЕЂАЈ УЧЕНИКА**

Означава било који дигитални уређај унесен у школу који је у власништву ученика или његове породице

**4.ХИБРИДНА НАСТАВА**

Представља флексибилан приступ организацији наставе који подразуева и друге уређаје који могу да примају, чувају, обрађују и деле дигиталне информације и да се повежу са апликацијама, веб локацијама и другим онлајн услугама. Овај термин се односи на мобилни телефон, електронски уређај и друго средство.

1. **СИСТЕМ ЗА УПРАВЉАЊЕМ УЧЕЊЕМ**

 Представља специјализовани софтвер који се користи за планирање и реализацију активног наставног процеса у онлајн окружењу у коме је обезбеђена интеракција свих актера, као и услови за процену ученичких постигнућа

**II УПОТРЕБА МОБИЛНИХ, ЕЛЕКТРОНСКОГ УРЕЂАЈА И ДРУГОГ СРЕДСТВА ОД СТРАНЕ УЧЕНИКА**

 **Члан 4.**

Школа обезбеђује сваком ученику неопходне дигиталне уређаје потребне за едуативне сврхе и реализацију наставе у складу са својим могућностима, потребама конкретног предмета и по налогу предметног наставника.

Уколико школа нема довољно дигиталних уређаја неопходних за спровођење непосредне наставе, предметни наставник ће одређенм броју ученика дозволити коришћење личног дигиталног уређаја за конкретан наставни процес искључиво на начин који има позитиван утицај на постигнућа ченика.

У случају коришћења дигиталних уређаја у току непосредне наставе или у случају хибридне наставе, ученик је дужан да по налогу наставника користи систем за управљање учењем.

Све активности које се очекују од ученика у онлајн окружењу морају бити претходно образложена родитељима/ законским зступницима како би се осигурала безбедност, приватност и одговорно коришћење дигиталних уређаја ученика код куће, а за потребе образовања.

Са родитељима треба усагласити, континуирано заговарати и пружати подршку за укључивање безбедносних подешавања која представљају предуслов да се на било ком уређају које ученик користи, оно усмери на активности учења.

Препоручује се коришћење школске бесплатне бежичне интернет мреже која је филтрирана и безбедна за коришћење, а изузетно ученицима можебити дозвољено, уз сагласност наставника или родитеља / законских заступника да користе и интернет мрежу у оквиру пакета услуга мобилног оператера када школска мрежа не постоји, не ради или се уређај користи ван школе ( посете, излети, настава у природи) и др.

Ученику је дозвољено да лични мобилни телефон, електронски уређај и друго средство ( лични дигитални уређај) доноси у школу.

Лични дигитални уређај, ученик носи на сопствену одговоност. Школа не преузима одговорност за личне дигиталне уређаје ученика, уколико се изгубе, позајме, оштете или буду украдени и сл.

 За време боравка у школи, мобилни телефони и друга савремена електронска средства комуникације. морају бити искључени.

Употреба личних мобилних телефона и других савремених електронских средстава комуникације за време и током боравка у школи ( за време наставе, великих и малих одмора у простору школе и школском дворишту од стране ученика, а без дозволе наставника, је строго забрањена.

Уколико ученик користи мобилни телефон без дозволе наставника, наставник ученика одмах уписује у напомену електронског дневника. Ученик је обавезан да на захтев преда мобилни телефон или друго савремено електронско средство комуникације наставнику који га по завршетку часа односи код директора, пом. директора, секретара или техничком особљу,

Мобилни телефон се одлаже у посебну фиоку у писаћем столу, који се налази у ходнику, на првом спрату школе и закључава се. На том месту ће стајати до доласка родитеља ( или других законских заступника ) ученика, који га једини могу преузети уз потписивање преузимања.

Школа неће претраживати садржај личних дигиталних уређаја ученика већ ће поступање са неовлашћеним садржајем од стране ученика препустити надлежном државном органу, а у зависности од околности конкретног случаја предузеће све што је неопходно да материјал не буде уништен до његове предаје на даље поступање.

Мобилни телефон и друго савремено електронско средство комуникације мора бити у ђачкој торби.

Мобилни телефон и друго савремено електронско средство комуникације , не сме бити на клупи, у руци ученика или на било ком месту на коме је видљиво и којим се ремети рад на часу и угрожава приватност ученика и наставника

Наставник може одлучити да мобилне телефоне и друга савремена електронска средства комуникације ученици одложе за то предвиђено место у учионици ,(у кутију која се смешта на орман, сто или друго место, тако да буду заштићени од евентуалног оштећења или нестанка .)

Уколико, пак лични дигитални уређај буде оштећен или уништен одговоран је наставник, који је такву одлуку донео.

Ученици имају могућност да за време наставе, само уз дозволу и уз надзор наставника, у циљу обраде одговарајуће наставне јединице, користе мобилни телефон или друго савремено електронско средство комуникације .

Ученик има могућност, да у случају хитности, употреби мобилни телефон и друго савремено електронско средство комуникације уз дозволу, и уз присуство наставника током целог разговора.

После завршене употребе, наставник ће испратити искључивање и одлагање мобилног телефон на начин утврђен овим Правилником.

На почетку сваке школске године,обавеза је одељенских старешина да ученике, и родитељњ/законске заступнике упозна са предвиђеним правилнима, дефинисаним садржајем овим правилником.

Члан 4.

Ученик не сме да користи дигитални уређај за снимање, пренос или објављивање

фотографија или видео записа других ученика, наставника, наставног материјала. фотографија или видео записа других ученика,без писменог пристанка свих страна.

 Лични дигитални уређај се не сме користити у тоалетима, свлачионицама, или

у било ком простору у школи, који се сматра приватним.

Слике, видео и аудио датотеке, снимљене у школи, не смеју се преносити без изричите

дозволе наставника или друге одговорне особе у школи.

Уколико се утврди да је ученик користио слике или снимке других ученика, наставника или запослених школе, постављао их на друштвене мреже, против ученика ће бити покренут васпитно-дисциплински поступак у складу са Законом о основама система образовања и васпитања, важећим прописима и општим актима Школе.

**Члан 5.**

Ученици су обавезни:

1) да се придржавају Правила понашања у Школи и других општих аката Школе у просторијама Школе и школском дворишту, на другом месту на којем се изводи образовно-вас­пит­ни рад, као и на путу између куће и Школе;

2) да за време образовно-васпитног рада поштују забрану употребе мобилног телефона и свих других савремених електронских средстава комуникације, којима се може ометати рад;

3. Све одредбе овог Правилника које се односе на употребу дигиталног уређаја и личног дигиталног уређаја, у школи, на часовима и одморима, односе се и на школске активности унутар и ван школе ( посете, излети, екскурзије, настава у природи и сл.)

 **Члан 6.**

Директор школе на захтев родитеља / законског заступника одлучује о појединачним захтевима за изузеће од примене правила употребе дигиталних уређаја и личних дигиталних уређаја, дефинисаних овим Правилником, уколико је то у складу са здравственим потребама ученика или представља део додатзне образовне подрђке појединим ученицима да на исти начин учествују као и сви остали у образовању.

Захтев се подноси писмено са образложењем конкретног проблема ученика који се оваквим изузећем превазилази, уз достављање претходног доказа.

**III УПОТРЕБА МОБИЛНИХ ТЕЛЕФОНА И ДРУГИХ САВРЕМЕНИХ ЕЛЕКТРОНСКИХ СРЕДСТАВА КОМУНИКАЦИЈЕ ОД СТРАНЕ НАСТАВНИКА / ЗАПОСЛЕНИХ**

**Члан 7.**

Наставници имају могућност да за време наставе, у сврху одржавања наставе и циљу лакше презентације материјала планираног за обраду одговарајуће наставне јединице, користе мобилни телефон , електронски уређај и друго савремено електронско средство комуникације

Телефонски разговори са родитељима ученика или другим законским заступницима се обављају у зборници, или другом месту ван учионице, где нема присуства ученика.

У друге сврхе, коришћење мобилног телефона или других савремених електронских средстава комуникације, којима се може омести редован процес рада, је забрањено.

**Члан 8.**

Сви запослени у Школи су дужни:

1. да се придржавају Правила понашања у Школи и других општих аката Школе ;

2) да за време образовно-васпитног рада поштују одредбе овог Правилника о употреби мобилног телефона, електронског уређаја и другог средства електронске комуникације.

На почетку сваке школске године обавеза је одељенских старешина да ученике, родитеље /законске заступнике упознају са предвиђеним правилима дефинисаним овим Правилником.

Уколико постоји потреба и интересовање ученика, родитеља /законских заступника, школа може организовати додатну размену мишљења током трајања школске године како би се разговарало о изазовима примене информационо-комуникационих технологија у образовном процесу, са посебним освртом на употребу личних дигиталних уређаја ученика.

Правилник би требало периодично ревидирати и ажурирати како би одржажавао промене и то по правилу једанпут годишње, када нема наставе.

**IV УПОТРЕБА МОБИЛНИХ ТЕЛЕФОНА ОД СТРАНЕ РОДИТЕЉА И ТРЕЋИХ ЛИЦА**

**Члан 9.**

Родитељи- други законски заступници и трећа лица (у даљем тексту: остала ли­ца) обавезни су да поштују Правила понашања и друге опште акте Школе.

**Члан 10.**

Строго је забрањено сликање или снимање ученика, наставника, других запослених и трећих лица у школи, испред школе или у дворишту школе, мобилним телефонима, електронским уређајима и другим савременим електронским средствима комуникације, без њихове изричите дозволе , односно сагласности родитеља ученика или других законских заступника.

**V ЗАВРШНЕ ОДРЕДБЕ**

Члан 11.

Употреба дигиталног уређаја и личног дигиталног уређаја у сврхе којима се угрожавају права других или у сврху преваре у поступку оцењивања, ученик чини тежу повреду обавезе ученика, дефинисану законом.

Употребом дигиталног уређаја и личног дигиталнг уређаја супротно правилима деифинисаним овим правилником ученик чини тежу повреду обавеза ученика

Према ученицима и запосленима који чине повреде обавеза и повреде забрана, примењиваће се мере које су утврђене законом или општим актом Школе.

Према родитељима односно другим законским заступницима и трећим лицима који чине повреде правила понашања Школе и повреде забрана, примењиваће се мере које су утврђене законом.

**Члан 12.**

Правилник ступа на снагу истеком осам дана од дана објављивања на огласној табли Школе.

Даном ступања на снагу овог правилника, престаје да важи Правилник о употреби мобилних телефона и других савремених електронских средстава комуникције у ОШ „Жарко Зрењанин“ бр. 561 од 08.06.2023.

Председник Школског одбора

СЛАЂАНА РАДУЛОВИЋ

Објављено на огласној табли

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

24.01.2024.